**Ministru kabineta rīkojuma projekta**

**„****Par nekustamo īpašumu maiņu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz mainīt valsts nekustamo īpašumu “V1433 posms 3,54-4,02 km” (nekustamā īpašuma kadastra Nr. 9062 004 0147) pret privātpersonas nekustamo īpašumu “Apvedceļš” (nekustamā īpašuma kadastra Nr. 9062 004 0136). Nekustamo īpašumu maiņa nepieciešama, lai paaugstinātu satiksmes drošības līmeni un nodrošinātu autoceļa lietotājiem drošus un komfortablus braukšanas apstākļus.  Rīkojuma projekts stājas spēkā normatīvajos aktos noteiktajā kārtībā. |

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 1.panta 1.apakšpunkts, 3. panta pirmās daļas 3.apakšpunkts, 4.panta pirmā daļa un otrā daļa, 5. panta pirmā un piektā daļa, 8.panta 1.1 daļa, 9.panta 1.1 daļa un 38. panta pirmā, otrā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz mainīt valsts nekustamo īpašumu “V1433 posms 3,54-4,02 km” (nekustamā īpašuma kadastra Nr. 9062 004 0147) – zemes vienību (zemes vienības kadastra apzīmējums 9062 004 0146) 0,69 ha platībā un uz tā esošo inženierbūvi (būves kadastra apzīmējums 9062 004 0146 001) – Kandavas pagastā, Kandavas novadā (turpmāk – Valsts īpašums “V1433”), pret privātpersonai piederošunekustamo īpašumu “Apvedceļš” (nekustamā īpašuma kadastra Nr. 9062 004 0136) – zemes vienību (zemes vienības kadastra apzīmējums 9062 004 0132) 1,35 ha platībā un uz tās esošo inženierbūvi (būves kadastra apzīmējums 9062 004 0132 001) – Kandavas pagastā, Kandavas novadā (turpmāk – Privātpersonas īpašums “Apvedceļš”).  Privātpersonas īpašuma “Apvedceļš” sastāvā esošā autoceļa ekspluatācijas uzsākšanas gads ir 2017., garums - 701,40 metri, laukums - 4556,37 kvadrātmetri un platums - 6,50 metri.  Ar nekustamo īpašumu apmaiņu tiks paaugstināts satiksmes drošības līmenis un autoceļa lietotājiem nodrošināti droši un komfortabli braukšanas apstākļi.  Privātpersonas īpašums “Apvedceļš” ir ierakstīts Zemgales rajona tiesas Zemesgrāmatu nodaļas Kandavas pagasta zemesgrāmatas nodalījumā Nr. 100000564900 un tam ir noteikti šādi apgrūtinājumi:   * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0700 ha platībā; * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0500 ha platībā; * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0000 ha platībā; * ekspluatācijas aizsargjoslas teritorija gar elektrisko tīklu kabeļu līniju – 0,0000 ha platībā; * ceļa servitūta teritorija – 0,0100 ha platībā. Ceļa servitūta izmantotāji arī turpmāk to varēs izmantot, šķērsojot jauno autoceļu. * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā uzmantojamās zemēs – 0,0200 ha platībā; * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā uzmantojamās zemēs – 0,0200 ha platībā; * ekspluatācijas aizsargjoslas teritorija gar valsts vietējiem autoceļiem lauku apvidos – 0,1800 ha platībā.   Privātpersonas īpašums “Apvedceļš” ir izbūvēts, apejot Rūmenes muižas teritoriju.  Valsts īpašums “V1433” ir ierakstīts Zemgales rajona tiesas Zemesgrāmatu nodaļas Kandavas pagasta zemesgrāmatas nodalījumā Nr. 100000588451 un tam ir noteikti šādi apgrūtinājumi:   * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,6900 ha platībā; * ekspluatācijas aizsargjoslas teritorija gar elektrisko tīklu kabeļu līniju – 0,0100 ha platībā; * ekspluatācijas aizsargjoslas teritorija gar elektrisko tīklu kabeļu līniju – 0,0100 ha platībā; * ekspluatācijas aizsargjoslas teritorija gar pašteces kanalizācijas vadu – 0,0100 ha platībā; * ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0043 ha platībā; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0300 ha platībā; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0100 ha platībā; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0100 ha platībā; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0100 ha platībā; * ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0100 ha platībā.   Valsts īpašuma “V1433” sastāvā esošā autoceļa platums ir 6,34 metri, garums - 450,35 metri un laukums - 2853,23 kvadrātmetri.  Šobrīd valsts autoceļa V1433 posma tehniskais stāvoklis ir novērtējams kā ļoti sliktā stāvoklī esošs. Pēdējo 30 gadu laikā tam nav veikta asfalta seguma atjaunošana. Valsts autoceļa V1433 posmam nepieciešama asfalta seguma un pilna tā konstruktīvo slāņu pārbūve, kā arī ūdens novadīšanas sistēmas izbūve. Valsts autoceļa V1433 posma brauktuves platums šaurākajā vietā ir 6,16 m un nomaļu platums ir 0,75 m.  Saskaņā ar Latvijas standartu LVS 190-2 “Ceļu projektēšanas noteikumi. Normālprofili” valsts autoceļa V1433 posms atbilst normālprofilam NP 7,5.  Savukārt privātpersonai piederošais autoceļš atbilst normālprofilam NP 9,5.  No valsts autoceļa V1433 nomales malas 0,5 -1,0 m attālumā atrodas Rūmenes muižas mūra žogs un 0,5 m attālumā atrodas koku rinda (aleja), kas apgrūtina gājēju un velosipēdistu drošu pārvietošanos.  Lai nodrošinātu valsts autoceļa V1433 posma atbilstību Latvijas standartam LVS 190-2 “Ceļu projektēšanas noteikumi. Normālprofili” un nodrošinātu drošu gājēju un velosipēdistu pārvietošanos, būtu jāizcērt nomalē augošos un satiksmei bīstamos kokus (ozolus), kā arī jāpārceļ Rūmenes muižas mūra žogs. Rūmenes muižas mūra žogs atrodas daļēji uz valsts zemes un daļēji uz privātās zemes. Īpašumtiesības uz mūra žogu zemesgrāmatā nav nostiprinātas. Minētais mūra žogs ir daļa no vēsturiskās Rūmenes muižas kompleksa.  Valsts autoceļa V1433 posms ir aktīva tūristu pārvietošanās zona.  Satiksmes intensitāte valsts autoceļa V1433 posmā ir 267 automašīnas diennaktī, tajā skaitā 40 kravas automašīnas.  Saglabājot esošo situāciju un neveicot valsts autoceļa V1433 posma pārbūvi, katru gadu tā ikdienas uzturēšanā būtu jāiegulda aptuveni 1000 *euro*.  Savukārt privātpersonai piederošais autoceļš atbilst normatīvajos aktos noteiktajām prasībām, valsts akciju sabiedrības “Latvijas Valsts ceļi” izdotajiem tehniskajiem noteikumiem, Latvijas standartam LVS 190-2 “Ceļu projektēšanas noteikumi. Normālprofili” u.tml. Apvedceļa nomaļu platums ir 1,5 m un tās ir brīvas no kokiem un jebkādiem citiem šķēršļiem. Šis autoceļš ir paredzēts satiksmes intensitātes plūsmai līdz 14 000 automašīnām diennaktī. Savukārt valsts autoceļa V1433 posms paredzēts satiksmes intensitātei 3000 – 7500 automašīnām diennaktī.  Atbilstoši Latvijas standartā LVS 190-2 “Ceļu projektēšanas noteikumi. Normālprofili” noteiktajam privātpersonai piederošais autoceļš nodrošinās negadījuma risku samazināšanos par 10%. Negadījumu risks tiktu samazināts arī dēļ tā, ka satiksme tiktu novirzīta prom no aktīvās tūristu pārvietošanās zonas – Rūmenes muižas. Ikdienas uzturēšanā katru gadu būs nepieciešams ieguldīt aptuveni 500 *euro*.  Veicot salīdzinājumu un ekonomisko vērtējumu secināms, ka, veicot maiņas darījumu, valstij būtu ieguvums no valsts autoceļa V1433 posma pārbūvē neieguldītiem līdzekļiem un samazinātos ikdienas uzturēšanas darbu izmaksas (pārsvarā bedrīšu remonts). Paredzētā darījuma rezultātā valsts īpašumā tiks iegūts autoceļš ar atbilstošu komforta līmeni, būtu palielināta ne tikai autobraucēju drošība un komforts, bet arī gājēju un velosipēdistu drošība, kā arī tiktu veicināta saimnieciskās darbības attīstība, kurai nav jārēķinās ar iespējamajiem sezonāliem satiksmes ierobežojumiem un izdevumiem, kas rodas esošā autoceļa seguma sliktā stāvokļa un neizbūvētās ūdens novadīšanas sistēmas dēļ.  Turklāt tiks saglabāta Rūmenes muižas vēsturiskā vērtība un novērsti šķēršļi tās drošai un ērtai izmantošanai.  Nekustamo īpašumu maiņa neparedz nekādu papildus vai neparedzētu finanšu slogu valsts budžetam un tas netiek apgrūtināts ar cita veida saistībām, kas var apdraudēt valsts intereses.  Komisija 2019. gada 9. augustā (saskaņā ar Publiskas personas mantas atsavināšanas likuma 8. panta trešo daļu) noteica maināmo nekustamo īpašumu nosacīto cenu.  Satiksmes ministrija ar 2019. gada 17.decembra lēmumu Nr.03-14/3757 apstiprināja:  1) Valsts īpašuma “VI433” nosacīto cenu - 120 800,00 *euro*;  2) Privātpersonas īpašuma “Apvedceļš” nosacīto cenu - 120 800,00 *euro*.  Nosacītās cenas apmērs ir noteikts atbilstoši sertificēta vērtētāja atzinumam. Nekustamo īpašumu vērtēšanā ir piemērota izmaksu pieeja, kur nekustamo īpašumu sastāvā esošās zemes nosacītās cenas aprēķināšanai ir izmantota salīdzināmo darījumu pieeja. Ņemot vērā, ka Privātpersonas īpašums “Apvedceļš” ir par 251,05 m garāks, ir aprēķinātas saistības, kādas valstij būs jāuzņemas, nodrošinot jaunas platības apsaimniekošanu. To noteikšanai pielietota ieņēmumu pieeja – diskontētās naudas plūsmas metode. Tādējādi, atņemot no šā īpašuma patiesās vērtības, kas noteikta pēc izmaksu pieejas, saistītās saistības, kas aprēķinātas ar ieņēmumu pieeju – diskontētās naudas plūsmas metodi.  Valsts autoceļu saglabāšanai ir jāatbilst normatīvajos aktos noteiktajām valsts autoceļu uzturēšanas prasībām, kas savukārt, nebūs jāievēro privātpersonai, jo īpašumā pārņemtā autoceļa izmantošanas nozīme un intensitāte mainīsies.  Izdevumi par papildus valsts ceļa uzturēšanas un būvniecības/rekonstrukcijas darbiem, ir uzskatāmi par papildu saistībām, kuru aprēķinā vērtētājs ir vadījies pēc zināmām vidējām ceļu būvdarbu izmaksām 2016.gadā, aprēķinos pielietojot Centrālās statistikas pārvaldes apkopotos inflācijas koeficientus. Ceļa uzturēšanas darbi veicami katru gadu, seguma atjaunošana – ik pēc 10 gadiem, rekonstrukcijas darbi – ik pēc 40 gadiem, tādēļ kopējais izmaksu aprēķins ir veikts laika posmam – 40 gadi, diskontējot katra gada gaidāmās izmaksas ar brīvā tirgus piedāvāto diskonta likmi – 6%.  Privātpersona ir piekritusi faktam, ka maināmo nekustamo īpašumu nosacītās cenas ir vienlīdzīgas, līdz ar to nekustamo īpašumu maiņa atbilst Publiskas personas mantas atsavināšanas likuma 38. panta trešās daļas prasībām.  Īpašuma tiesības uz nekustamo īpašumu “Apvedceļš” (nekustamā īpašuma kadastra Nr. 9062 004 0136) tiks nostiprinātas valstij Satiksmes ministrijas personā un saskaņā ar likuma „Par autoceļiem” 4. panta pirmo daļu nekustamais īpašums tiks nodots valsts akciju sabiedrības „Latvijas Valsts ceļi” pārziņā.  Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar īpašuma tiesību uz nepieciešamo nekustamo īpašumu nostiprināšanu zemesgrāmatā uz valsts vārda Satiksmes ministrijas personā, tiks segti no valsts budžeta Satiksmes ministrijas budžeta programmas 23.00.00 „Valsts autoceļu fonds” paredzētajiem līdzekļiem. No minētās valsts budžeta programmas tiks uzturēts arī pārņemamais nekustamais īpašums. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību akti | Pēc maiņas darījuma noslēgšanas Satiksmes ministrija sagatavos grozījumus Ministru kabineta 2009. gada 29. septembra noteikumos Nr.1104 “Noteikumi par valsts autoceļu maršrutā ietverto pašvaldībām piederošo autoceļu posmu sarakstiem”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I.Stepanova